EELNÕU

Erakonnaseaduse muutmise seadus (oligarhia mõjuvõimu vähendamiseks poliitikas)

§ 1. Erakonnaseaduse muutmine

Erakonnaseaduses tehakse järgmised muudatused:

**1)** paragrahvi 123 täiendatakse lõigetega 21  - 24 järgmises sõnastuses:

„(21) Erakonnal on lubatud majandusaasta jooksul füüsiliselt isikult vastu võtta annetusi kuni 100 000 eurot aastas.

(22) Erakonna põhikirjas kehtestatud liikmemaksust suurem summa loetakse annetuseks ning sellele kohaldatakse käesoleva paragrahvi lõikes 21 sätestatud ülempiiri.

(23) Annetus, mis ületab käesoleva paragrahvi lõikes 21 sätestatud ülempiiri, on keelatud annetus.

(24) Käesoleva paragrahvi lõike 21 kohaldamisel arvestatakse annetuste kogusummat, sõltumata annetuse tegemise viisist või vormist.“.

**2)** paragrahvi 124 lõige 1 tunnistatakse kehtetuks;

**3)** paragrahvi 124 lõige 2 muudetakse ja sõnastatakse järgnevalt;

„(2) Erakond on kohustatud kandma rahalise keelatud annetuse viivitamata riigieelarvesse.“;

**4)** paragrahvi 128  täiendatakse lõikega 11 järgmises sõnastuses:

„(11) Valimiskampaania kulude ülempiir on 1 000 0000 eurot.“.

**5)** seadust täiendatakse §-ga 1214 järgmises sõnastuses:

**„§ 1214. Uuringute rahastamine**

(1) Füüsiline või juriidiline isik, kes kalendriaasta jooksul tasub üle 10 000 euro uuringute eest, milles on küsitud inimeste poliitilisi eelistusi või suhtumist erakondade poliitilistesse seisukohtadesse, on kohustatud avalikustama.

1) uuringu rahastaja nime;

2) uuringu tellija ja läbiviija nime;

3) uuringu eesmärgi ja põhilise sisukirjelduse.

(2) Uuringu rahastaja ja sisu avalikustatakse Erakondade Rahastamise Järelevalve Komisjoni veebilehel kolme kuu jooksul uuringu tellimisest või selle tulemuste avaldamisest.

(3) Avalikustamata jäetud uuringu rahastamine loetakse keelatud annetuseks erakonnale.*“*;“,

§ 2. Seaduse jõustumine

Käesolev seadus jõustub 2026. aasta 1. jaanuaril.

Lauri Hussar

Riigikogu esimees

Tallinn, 2025

Algatavad Sotsiaaldemokraatliku Erakonna fraktsioon, Jaak Aab, Ester Karuse, Tanel Kiik, Andre Hanimägi, Züleyxa Izmailova 05.11.2025. a.

(allkirjastatud digitaalselt)

Lauri Läänemets

Sotsiaaldemokraatliku Erakonna fraktsiooni esimees

(allkirjastatud digitaalselt)

Jaak Aab Ester Karuse

Riigikogu liige Riigikogu liige

Andre Hanimägi Tanel Kiik

Riigikogu liige Riigikogu liige

Züleyxa Izmailova

Riigikogu liige